Provincia de Monza e Briansa 31-07-2011 Ła Provincia de Monza e de ła Briansa ła xe na provincia de ła Łonbardia, istituia ł'11 de zugno 2004 e pienamente operativa dal 2009, data de łe prime ełesion dei rełativi organi de rapresentansa. Capòłogo de ła nova provincia el xe Monza e ła popołasion conplesiva dei 55 comuni che i ła conpone ła xe de sirca 850 000 abitanti. Ła provincia de Monza e de ła Briansa ła conprende soło parte de ła rejon ziogràfega che storicamente ła se definise Briansa: ła conprende infati ł'area Monsexe e ła Briansa 'miłanexe' , mentre el resto de ła Briansa ła xe conpresa inte ła parte meridionałe de łe province de Como e de Leco. Ła lege istitutiva ła indica che el caołogo de ła provincia el xe Monza e che a ghe ne fa parte i 50 comuni de Agrate Brianza, Aicurzio, Albiate, Arcore, Barlassina, Bellusco, Bernareggio, Besana in Brianza, Biassono, Bovisio-Masciago, Briosco, Brugherio, Burago di Molgora, Camparada, Carate Brianza, Carnate, Cavenago di Brianza, Ceriano Laghetto, Cesano Maderno, Cogliate, Concorezzo, Correzzana, Desio, Giussano, Lazzate, Lesmo, Limbiate, Lissone, Macherio, Meda, Mezzago, Misinto, Monza, Muggiò, Nova Milanese, Ornago, Renate, Ronco Briantino, Seregno, Seveso, Sovico, Sulbiate, Triuggio, Usmate Velate, Varedo, Vedano al Lambro, Veduggio co Colzano, Verano Brianza, Villasanta, Vimercate. El 9 de dicembre 2009, ai 50 comuni zà aderenti a se ghe ga zontà quei de Busnago, Caponago, Cornate d'Adda, Lentate sul Seveso, Roncello.